CELEX: 32014L0039
Language: fi
Date: 2014-03-12 00:00:00
Title: Komission direktiivi 2014/39/EU, annettu 12 päivänä maaliskuuta 2014 , direktiivin 2012/9/EU muuttamisesta sen saattamiselle osaksi kansallista lainsäädäntöä asetetun määräajan ja siirtymäkauden päättymiselle asetetun määräajan osalta  ETA:n kannalta merkityksellinen teksti

13.3.2014   
            
            
               FI
            
            
               Euroopan unionin virallinen lehti
            
            
               L 73/3
            
         
      KOMISSION DIREKTIIVI 2014/39/EU,
   annettu 12 päivänä maaliskuuta 2014,
   direktiivin 2012/9/EU muuttamisesta sen saattamiselle osaksi kansallista lainsäädäntöä asetetun määräajan ja siirtymäkauden päättymiselle asetetun määräajan osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä 5 päivänä kesäkuuta 2001 annetun Euroopan parlamentin ja neuvoston direktiivin 2001/37/EY (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Komission direktiivi 2012/9/EU (2) korvaa direktiivin 2001/37/EY liitteen I, ja siinä säädetään uusista erityisvaroituksista, joita on käytettävä tupakkatuotteiden vähittäismyyntipakkauksissa direktiivin 2001/37/EY 5 artiklan 2 kohdan b alakohdan mukaisesti.
            
         
               (2)
            
            
               Direktiivissä 2012/9/EU asetetaan 28 päivä maaliskuuta 2014 määräajaksi, johon mennessä jäsenvaltioiden on saatettava se osaksi kansallista lainsäädäntöään, ja 28 päivä maaliskuuta 2016 kyseisen direktiivin 3 artiklassa säädetyn siirtymäkauden päättymisen määräajaksi.
            
         
               (3)
            
            
               Komission päätöksessä 2003/641/EY (3) vahvistetaan säännöt tupakoinnin terveysvaikutuksista varoittavien värivalokuvien tai muiden kuvien käytöstä tupakkatuotteiden pakkauksissa.
            
         
               (4)
            
            
               Komission 26 päivänä toukokuuta 2005 tekemässä päätöksessä K(2005) 1452 vahvistetaan valikoima lähdeasiakirjoja, jotka sisältävät värivalokuvia tai muita kuvia kutakin direktiivin 2001/37/EY liitteessä I esitettyä erityisvaroitusta varten.
            
         
               (5)
            
            
               Komissio on direktiivin 2012/9/EU antamisen jälkeen käynnistänyt tutkimuksia tarkoituksena kehittää ja testata uusia värivalokuvia tai muita kuvia kutakin direktiivin 2012/9/EU liitteessä, jolla korvataan direktiivin 2001/37/EY liite I, esitettyä terveyttä koskevaa erityisvaroitusta varten. Näitä tutkimuksia ei ole vielä saatu päätökseen.
            
         
               (6)
            
            
               Jäsenvaltioilla, jotka edellyttävät erityisvaroituksia direktiivin 2001/37/EY 5 artiklan 3 kohdassa tarkoitettujen värivalokuvien tai muiden kuvien muodossa, on oltava käytettävissään valikoidut lähdeasiakirjat riittävän ajoissa voidakseen saattaa direktiivin 2012/9/EU osaksi kansallista lainsäädäntöä.
            
         
               (7)
            
            
               Kun otetaan huomioon lähdeasiakirjojen valikoiman päivittämiseen ja päätöksen K(2005) 1452 muuttamiseen liittyvän prosessin monimutkaisuus, on vaarana, ettei prosessia saada päätökseen sellaisessa aikataulussa, että jäsenvaltioilla olisi riittävästi aikaa noudattaa direktiivin 2012/9/EU saattamiselle osaksi kansallista lainsäädäntöä asetettua määräaikaa.
            
         
               (8)
            
            
               Sen varmistamiseksi, että jäsenvaltioilla olisi käytettävissään riittävästi aikaa, on aiheellista lykätä direktiivin 2012/9/EU saattamiselle osaksi kansallista lainsäädäntöä ja kyseisessä direktiivissä siirtymäkauden päättymiselle asetettuja määräaikoja.
            
         
               (9)
            
            
               Tässä direktiivissä säädetyt toimenpiteet ovat direktiivin 2001/37/EY 10 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivi 2012/9/EU seuraavasti:
   
               1)
            
            
               Korvataan 2 artiklan 1 kohdassa päivämäärä ”28 päivänä maaliskuuta 2014” päivämäärällä ”28 päivänä maaliskuuta 2016”.
            
         
               2)
            
            
               Korvataan 3 artiklassa päivämäärä ”28 päivään maaliskuuta 2016” päivämäärällä ”28 päivään maaliskuuta 2018”.
            
         2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   3 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 12 päivänä maaliskuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EYVL L 194, 18.7.2001, s. 26.
   
      (2)  Komission direktiivi 2012/9/EU, annettu 7 päivänä maaliskuuta 2012, tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä annetun Euroopan parlamentin ja neuvoston direktiivin 2001/37/EY liitteen I muuttamisesta (EUVL L 69, 8.3.2012, s. 15).
   
      (3)  Komission päätös 2003/641/EY, tehty 5 päivänä syyskuuta 2003, tupakoinnin terveysvaikutuksista varoittavien värivalokuvien tai muiden kuvien käytöstä tupakkatuotteiden pakkauksissa (EUVL L 226, 10.9.2003, s. 24).